น้อง7เดือนนิดๆๆอยุ่ดีๆ...ตัวร้อนเฉย..วัดไข้ได้37.1-37.3 พอกินยาก็ลดเหลือ36.2-36.5...พอหมดฤทธิ์.ก็37.. อ่ะคร้..เปนมา2-3วันล่ะคร้...ตัวร้อนอย่างเดียว.อย่างอื่นปกติแต่จะมีไข้ขี้นสูง38.0ช่วงเช้ามืดแค่1วัน.. อาการแบบนี้อันตรายมั้ยคร้
สวัสดีค่ะ ยิ่งเกลียด หากวัดอุณหภูมิร่างกายทางปากได้ 37.1-37.3 องศาเซลเซียส ถือว่ามีไข้ต่ำๆ แต่หากวัดได้ 38 องศาเซลเซียสถือว่ามีไข้สูง ทั้งนี้ หากอาการมีไข้เพิ่งเกิดขึ้นเพียงไม่นาน ส่วนใหญ่ก็เกิดจากการติดเชื้อ ซึ่งอาจเป็นได้ทั้งเชื้อไวรัสและแบคทีเรียซึ่งมีอยู่มากมายหากน้องไม่ได้มีอาการของไข้หวัด คือไม่มีไอ ไม่มีน้ำมูก ก็ไม่น่าเป็นไข้หวัด หรือหากยังทานนมได้ปกติ ไม่อาเจียน ก็ไม่น่าเป็นทอนซิลอักเสบ หากไม่มีท้องเสีย ก็ไม่น่าเป็นลำไส้อักเสบติดเชื้อ หากไม่มีการดึงหูบ่อยๆ ก็ไม่น่าเกิดจากการติดเชื้อในหู หากไม่มีร้องงอแงขณะปัสสาวะ ก็ไม่น่าเกิดจากการติดเชื้อในทางเดินปัสสาวะ หรือหากไม่ได้มีผื่นตามร่างกาย ก็ไม่ได้เกิดจากการติดเชื้อไวรัสที่ทำให้เกิดไข้ออกผื่นชนิดต่างๆ ได้ เช่น หัดกุหลาบ หรือ ส่าไข้ เป็นต้นในเบื้องต้น หากน้องยังคงทานนมได้ปกตื ไม่อาเจียน ไม่มีท้องเสีย ไม่ซึม ก็ยังถือว่าไม่อันตรายค่ะ แนะนำให้แม่เช็ดตัวลูกบ่อยๆ (ด้วยน้ำอุณหภูมิห้อง) ให้ลูกดื่มน้ำเปล่า (ที่ไม่เย็น) เพิ่มขึ้น ทานยาลดไข้ คือ พาราเซตามอล ตามน้ำหนักตัวของเด็ก โดยให้ทานเมื่อมีไข้ขึ้น แต่ไม่บ่อยกว่า 4-6 ชั่วโมง หลีกเลี่ยงการอยู่ในที่อุณหภูมิเย็นๆ ไม่ให้ลูกโดนลมจากพัดลมหรือแอร์โดยตรง เป็นต้นแต่หากน้องมีไข้ต่อเนื่อง 3 วัน ยังไม่หายไป หรือมีอาการอื่นๆ ต่างๆร่วมด้วย แนะนำควรไปพบแพทย์เพื่อตรวจหาสาเหตุและรักษาค่ะ